IZVEŠTAJ

Učenici i nastavnici OŠ“Sveti Sava“ iz Aranđelovca, već petu godinu organizuju edukativni kamp“Izlazak“ .

Kamp se realizuje u selu Jelovik u porti crkve i dvorištu i prostorijama mesne škole.

 Ovogodišnjem kampu prisustvuje 33 učenika 7. I 8. Razreda. Učenici spavaju pod šatorima ili u prostorijama seoske škole. S obzirom da je kamp edukativnog karaktera, nastavnici su organizovali radionice iz: fizike,španskog i engleskog jezika, biologije geografije hemije. Takođe na kampu su učenici prezentovali šaljivi TV dnevnik, i učestvovali u matematičkom kvizu „Milioner“.

 Kamp traje tri dana od kojih je drugi uvek pretežno sportski dan koji obiluje marševima i takmičenjima na sportskim terenima u susednom selu Garašima.

 Obroke učenici pripremaju i organizuju sami,uz pomoć i nadzor nastavnika.

 Osnovni ciljevi kampa su osavremenjavanje nastave kroz izmenjene metode i drugačiji ambijent od uobičajenog. Kroz stavljanje akcenta na funkcionalno znanje kao i kroz približavanje i nastavnih sadržaja potrebama učenika kao i kroz timski rad zainteresovanost i angažovanje daje pravi rezultat.

Obren Djurović učenik 8. Razreda“Ni kiša, ni loši vremenski uslovi ni noćna hladnoća ne mogu da pokvare doživljaj i zabavu“

Miljana Čudić i Tamara Mrlješ su se pohvalile da je njhova ekipa pobedila nastavnike u odbojci.

Anđela Despotović učenica 7. razreda: „lepo nam je družimo se, najlepše je uveče kada se svi skupimo oko logorske vatre“

Zorana Vlajković učenica 8. Razreda:“ Najlepše je što sami spremamo hranu,postavljamo, peremo sudove. Sinoć sam za sve drugare spremala palačinke a Marko je filovao“

Dejan Dervenić učenik 8 razreda:“ od svih radionica meni se najviše dopada matematički milioner. Moja ekipa je pobedila“.

 Veroučitelj Vojin Milosavljević je naglasio da kroz ovako sveobuhvatnu korelaciju svih predmeta u školi i kroz aktivno učešće učenika u liturgiskom životu crkve njegov predmet dobija puniji ton.

Direktor Zoran Radovanović je kamp izdvojio kao jedan od važnijih razloga za umanjenje vršnjačkog nasilja kao i za odrastanje učenika.

Roditelj koga smo zatekli u kampu nam je rekao da svoje dete ovde ne može da prepozna.“ovde pere sudove i čisti kuhinju! Kući neće ništa. Dobro je da im malo bude zima, da budu malo prljavi i gladni,puno iz toga može da se nauči.“